Publication: Magyar Közlöny
Issue: MK-2001-22 (Year: 2001, Number: 22)
Era: 1990-2004
Section: Melléklet a 6/2001. (II. 28.) EüM rendelethez
Paragraph Index: 12

2. A társadalomtudományi és magatartástudományi ismeretek alkalmazása során — ismertetni a különböző egészségügyi és szociális ellátási rendszereket, az egészségpolitikai és a szociálpolitikai elveket; — felsorolni az egészségügyi szolgáltatások jellemzőit és meghatározni a hospice helyét az egészségügyi rendszerben; — rendszerezni a hospice szervezeti formáit, ezek kapcsolódását bemutatni; — ismertetni a hospice munka lehetőségeit a különböző szervezeti formákban; — bemutatni a minőségbiztosítás lényegét; — alkalmazni a segítő munkakörhöz szükséges etikai tételeket, ismerni és betartani a betegek jogait; — ismertetni az alapvető jogi fogalmakat, a hatályos — elsősorban egészségügyi, szociális tartalmú — jogszabályokat, és azokat tanácsadás szintjén alkalmazni; — ismertetni az egészséges és a beteg ember személyiségfejlődésének pszichológiai sajátosságait, ismerni a betegség, szenvedés, haldoklás, gyász pszichológiai és szociálpszichológiai problémáit; — ismertetni a beteg autonómiájának elvét, a kezelés visszautasításának jogát; — ismerni különböző kultúrák és vallások nézeteit a betegség, halál és haldoklás folyamatáról; — elősegíteni a haldokló betegek lelki szükségleteinek kielégítését; — meghatározni a hospice filozófiáját; — ismertetni a hospice gondozással foglalkozó nemzetközi és magyar állásfoglalásokat.

Source: https://magyarkozlony.hu/hivatalos-lapok/95ce001ff138e62db67ba14d860b6c5fe8516425/dokumentumok/686a29a7482f0b2a88b4c661e2bbf82d40820620/letoltes